JAUTĀJUMI
Atklāta konkursa “Daudzstāvu daudzdzīvokļu ēkas un tās ārējo inženiertīklu projektēšana, būvniecība un autoruzraudzība, Ludzā” ID Nr. LNP 2026/03 ietvaros

1. Jautājums par būves tehnisko rādītāju pretrunām
Tehniskajā specifikācijā norādītie parametri ir matemātiski nesaderīgi. Lūdzam precizēt un novērst pretrunas Tehniskajā specifikācijā attiecībā uz ēkas kopējo platību. Specifikācijā norādīts, ka ēkas apbūves laukums ir aptuveni 900 m² un stāvu skaits ir 4 (četri).

Matemātiski tas veido ēkas bruto platību līdz pat 3600 m². Tajā pašā laikā specifikācijas sadaļā 'Ēkas kopējā platība' ir norādīts skaitlis ~1800 m².

· Vai Pasūtītājs var apstiprināt, ka projektējamās ēkas kopējā platība nepārsniegs 1800 m² (kas nozīmētu tikai 2 stāvu apbūvi pie norādītā laukuma)?

· Ja tomēr plānoti 4 stāvi ar 900 m² apbūves laukumu, lūdzam koriģēt kopējo platību, jo tas būtiski ietekmē projektēšanas darbu apjomu, izmaksas un nepieciešamo speciālistu resursus.

Atbilde: 

 Tehniskajā specifikācijā ir norādīts, ka lielums “~1800m2” attiecas tikai un vienīgi uz dzīvokļu iekštelpām bez ēkas koplietošanas telpām un lielums “~160 m2” attiecas tikai un vienīgi uz dzīvokļu ārtelpām (lodžijām). 
Tehniskajā specifikācijā nav norādīta provizoriskā ēkas kopējā platība, kas pašlaik nav precīzi nosakāma, jo nav zināmas ēkas koplietošanas un tehnisko palīgtelpu platības. Ēkas kopējo platību, ņemot vērā telpu attiecības līdzīga tipa ēkās, “jāatvasina” izejot gan no dzīvokļu iekštelpu platības, gan ievērtējot optimālu koplietošanas un tehnisko telpu plānojumu (minimālie nepieciešamie izmēri kāpnēm un kāpņu telpām, kā arī ieejas mezgliem, tehniskajām un koplietošanas telpām).

	Dzīvokļu kopējā platība (bez ēkas koplietošanas telpām)
	Orientējoši visu dzīvokļu iekštelpu platība ~1800 m2. Dzīvokļu ārtelpu (lodžijas) platība ~160 m2.

	Ēkas kopējā platība provizoriski (visu dzīvokļu telpas kopā ar koplietošanas un tehniskajām telpām)
	Sākotnēji pieņemtā attiecība ēkas kopējās platības noteikšanai: (dzīvokļu kopējā platība)/(visas ēkas kopējā platība) = 90%;

Ēkas kopējā platība provizoriski = (1800+160)/0,90=~2180(m2).


Atgādinām, ka ir paredzēti 33 dzīvokļi un viena dzīvokļa iekštelpu īpatnējā vidējā platība aptuveni 51,37m2. Matemātiski ēkas visu 33 dzīvokļu iekštelpu kopējā platība ir 33*51,37=1695,21m2, kas projektēšanas gaitā visdrīzāk mainīsies un pieaugs.

Faktiski sākotnējie izejas dati projektēšanai ir dzīvokļu iekštelpu platības ap kurām “jābūvē” optimāla izmēra kāpņu telpas, kā arī citas koplietošanas, saimniecības un tehniskās telpas.

Jāņem vērā, ka “Būvju vispārīgo prasību būvnormatīvā LBN 200-21” tiek lietota sekojoša terminoloģija: “ iekštelpas – konstruktīvi ar sienām, pārsegumu vai jumtu no visām pusēm norobežotas ēkas telpas (tai skaitā iekšējie balkoni, antresoli un tamlīdzīgas telpas)” un “koplietošanas telpas – nedzīvojamas telpas, tai skaitā kāpņu telpas, gaiteņi, kas paredzētas piekļuvei publiskajām telpām vai dzīvokļiem, telpas koplietošanas inženiersistēmu izvietošanai, citas iedzīvotāju kopīgai izmantošanai paredzētas telpas (piemēram, sporta zāles, terases, atpūtas telpas)”, un “20. Telpu platību aprēķina: 20.1. iekštelpām – kā telpas sienu iekšējo virsmu ierobežojošā laukuma platību grīdas līmenī, ieskaitot pārvietojamās starpsienas un sienas skapja, ailas grīdas līmenī, iebūvētā skapja, virtuves un iekārtu, kabeļu penāļu, dekoratīvo elementu un nemūrētu sildelementu aizņemto platību.”
Ēkas apbūves laukums 15mx60m=900m2 ir aptuvens. Pēc LBN 200-21 – “13. Ēkas apbūves laukumu aprēķina atbilstoši ēkas lielākā ārējā apsegtā perimetra laukuma projekcijai 1. stāva sienu līmenī, summējot: 13.1. laukumu zem ēkas; 13.2. laukumu zem ēkas daļas, kas izvietota uz kolonnām; 13.3. caurbrauktuves laukumu zem ēkas; 13.4. laukumu zem ēkai piebūvētas nojumes, lieveņa, terases, ārējām kāpnēm, pandusa, lokālās uzbrauktuves un tamlīdzīgām ēkas daļām.”

Kā noteikts LBN 200-21, tad “Ēkas kopējo platību nosaka, summējot visu telpu, tai skaitā pagrabstāva, cokola stāva, tehniskā stāva, mansarda stāva, ja attiecīgās iekštelpas daļas augstums no grīdas līdz konstrukcijas apakšējai virsmai ir vismaz 1,6 metri, un ārtelpu platību – būves stāvos grīdas līmenī aizņemto platību līdz norobežojošo konstrukciju iekšējām virsmām.(..) Ēkas kopējā platībā ieskaita, izdalot atsevišķi, neapkurināmu ārtelpu – balkonu, lodžiju, terašu, lieveņu, nojumju, ekspluatējamo jumtu, atklātu galeriju – platību. Ēkas kopējā platībā neieskaita bēniņu, tehniskās pagrīdes un ārējo atklāto kāpņu, lokālo uzbrauktuvju un pandusu platību.” 

Vienkāršoti rēķinot, ēkas viena stāva robežās tieši dzīvokļiem paredzētā kopējā iekštelpu platība ir ~450m2 (ēkai paredzēti 4 stāvi).
2. Jautājums par zemes ierīcības projektu (ZIP) un termiņiem
Tehniskajā specifikācijā minēts, ka zemes gabala platība ir norādīta 'Pēc apvienošanas'.

Vēršam uzmanību, ka zemes vienību apvienošana (Zemes ierīcības projekta izstrāde un reģistrācija Kadastrā) ir laikietilpīgs process (vidēji 3–6 mēneši), kas veicams pirms būvniecības ieceres iesniegšanas BIS un tehnisko noteikumu saņemšanas uz jauno kadastra numuru.

· Vai ZIP izstrāde un zemes vienību apvienošana ir Pasūtītāja pienākums un tiks pabeigta pirms līguma noslēgšanas?

· Ja šis pienākums tiek uzlikts Pretendentam, lūdzam iekļaut ZIP izstrādi darba uzdevumā un attiecīgi pagarināt projektēšanas termiņu par 6 mēnešiem.

· Kā Pasūtītājs plāno nodrošināt projektēšanas uzsākšanu (tehnisko noteikumu pieprasīšanu), ja uz doto brīdi nav izveidota vienota zemes vienība ar savu kadastra numuru?

Atbilde: 
 Zemes ierīcības projekta izstrāde un zemes vienību apvienošana ir Pasūtītāja pienākums. Minētie darbi tiks pabeigti īsi pirms vai neilgi pēc līguma noslēgšanas.

Pretendentam netiek uzlikts pienākums izstrādāt zemes ierīcības projektu vai veikt zemes vienību apvienošanu, līdz ar to attiecīgi grozījumi darba uzdevumā un projektēšanas termiņa pagarinājums šajā sakarā netiek paredzēts.

Pasūtītājs nodrošinās, ka projektēšanas uzsākšana, tai skaitā tehnisko noteikumu pieprasīšana, netiks kavēta. Tas ir pamatots ar to, ka zemes vienību apvienošanas process jau ir uzsākts un tiks pabeigts īsi pirms vai neilgi pēc līguma noslēgšanas.

3. Jautājums par projektēšanas stadijām un secību
Skiču projekts uz neeksistējoša (neapvienota) zemes gabala ir juridiski "gaisā karājošs". Saskaņā ar specifikāciju, pirmā projektēšanas stadija ir 'Skiču projekts'. Lūdzam skaidrot, vai Pasūtītājs pieļauj situāciju, kurā pretendents izstrādā Skiču projektu uz neapvienotām zemes vienībām? Vēršam uzmanību, ka Būvvalde nepieņems būvniecības ieceri, ja zemes statusa maiņa/apvienošana nav procesā vai noslēgusies, kas rada dīkstāves risku Pretendentam ne no viņa atkarīgu iemeslu dēļ.

Atbilde: 
Zemes vienību apvienošana tiks pabeigta īsi pirms vai neilgi pēc līguma noslēgšanas, ņemot vērā, ka attiecīgais process jau ir uzsākts.

Pasūtītājs pieļauj iespēju, ka Pretendents var uzsākt skiču projekta izstrādi arī attiecībā uz vēl neapvienotām zemes vienībām. Vienlaikus norādāms, ka Ludzas novada būvvalde var pieņemt būvniecības ieceri arī gadījumā, ja zemes vienību apvienošana vēl nav pabeigta, tomēr Pasūtītājs vērtē šādu scenāriju kā maz ticamu.

 Ar cieņu,
 Iepirkumu komisija
